WAT Woord van die week: laventelhaanArgieffoto (Foto: SnapwireSnaps, Pixabay) Woord: laventelhaan Betekenis: Baie modieuse man wat oordrewe aandag aan sy voorkoms gee; sinonieme Jan Laventel (streektaal), laventeljohnnie (geselstaal), laventeljonnie (geselstaal): Mnr. V. is nie die Westminister-soort nie, en ook geen laventelhaan nie, tog lyk hy altyd deftig (Burger, 7 September 1978, 1). Vergelyk ook: Woord: gigolo Betekenis: 1. Manlike persoon wat teen betaling as dansmaat of metgesel van ‘n vrou optree. 2. Manlike persoon wat leef van die verdienste van prostitute of deur ‘n ouer vrou onderhou word in ruil vir seksuele dienste. Waar kom dit vandaan? Engels gigolo uit Frans gigolo, die manlike vorm van gigole ‘lang, maer vrou, straatvrou of vrou wat in openbare danssale gesien word’.